[{"text_idx": "#000001", "text": "Tallinna la\u0308a\u0308nepoolse mo\u0308o\u0308daso\u0303idu (nimetatud ka Juuliku-Tabasalu tee, Laagri mo\u0308o\u0308daso\u0303it) aktiivse koosto\u0308o\u0308 grupp, et planeeritav tee koos juurdekuuluvaga saaks nii la\u0308hi kui pikas perspektiivis parima lahenduse ko\u0303igile. Mo\u0303istame tee olulisust riigi teedevo\u0303rgus, samas tuleb tagada kohalike ku\u0308lade ja alevike vahelised ohutud ning toimivad u\u0308hendused jalgsi, jalgrattaga, u\u0308histranspordiga ja autoga liikujatele. Samuti tuleb tagada keskkonnamo\u0303ju leevendused, sh loomade liikumine, mu\u0308ra leviku to\u0303kestamine, jne.,"}, {"text_idx": "#000003", "text": "2023 po\u0303hiprojekti projekteerimistingimused ja avalikustatud eelprojekt"}, {"text_idx": "#000006", "text": "Transpordiameti uudis eelprojekti valmimise ja oodatava tagasiside kohta kuni 12.01.2023"}, {"text_idx": "#000007", "text": "Siin foorumis vo\u0303iks arutada eelprojekti lahendust ja vo\u0303imalikke parandusettepanekuid, mida Transpordiametile ja vallale esitada."}, {"text_idx": "#000009", "text": "Nagu ma olukorrast aru saan, on plaanitava ida-la\u0308a\u0308ne suunaliste kergliikluskoridoride rajamisega seotud plusse ja miinuseid.\nKotka tee a\u0308a\u0308rde tunnel (vo\u0303i muu tehniline lahendus, mis viib kergliiklustee maantee alla) tundub loogiline ja mo\u0303istlik lahendus ta\u0308nu maa-ala ja\u0308rsule to\u0303usule selles kohas. Tunnel ei to\u0303sta maantee taset ja seega ei valmista see kohalikele elanikele probleemi."}, {"text_idx": "#000010", "text": "Teise kergliikluskoridoriga lo\u0303una poole, Veskimarketi la\u0308hedal, on aga hoopis teine lugu.\nSiin seisame silmitsi to\u0303sise mu\u0308rataseme to\u0303usuga, kuna selles kohas ei saa tunnelit maasse lasta. Selle asemel on vaja maantee to\u0303usu 2-3 meetri vo\u0303rra to\u0303sta.\nVarasemal videokohtumisel Manteeametiga on meie kohalik grupp alternatiivse ettepaneku teinud, nihutada kergliiklustee ristumiskoht 200 meetrit po\u0303hja poole ja ehitada tunneli asemele SILDA. Selle lahenduse eelised:\n1) Moodustab otseu\u0308henduse Lumekannikese kergliiklustee ja Tuulemurru ta\u0308nava vahel \u2013 va\u0308ga oluline u\u0308hendus Vana-Pa\u0308a\u0308sku\u0308la liikluskeskusega\n2) Suurem osa elanikest uues Alliku elurajoonis elab Veskimarketist loode pool. Seeto\u0303ttu sobib see ristumiskoht enamusele elurajoonist paremini\n3) Kergliiklussilla ehitamine tulevasele autosillale nii la\u0308hedale ta\u0308hendab, et sellel kohal ei ole enam vajadust maantee ko\u0303rgust muuta \u2013 vo\u0303i kui va\u0308ljakaevamist on vaja, siis on see sama to\u0308o\u0308, mis niikuinii hiljem peaks tegema.\n4) Paljusid Veskimarketist la\u0308a\u0308nes asuvaid eramuid sa\u0308a\u0308stetakse tarbetu mu\u0308rasaaste eest, mis on tingitud maantee muidu vajalikust to\u0303stmisest."}, {"text_idx": "#000012", "text": "Siin arutaks u\u0308ldiselt. Kui alustuseks va\u0308lja tuua erinevad probleemkohad, mis vajaks fookustatud arutelu, siis vo\u0303ib neile avada eraldi teema. Mo\u0303ned lisaks Veski marketi kompleksiga tunnel vs sild, mulle vs su\u0308vend ja mu\u0308ra:"}, {"text_idx": "#000013", "text": "* Instituudi tee ja Alliku ku\u0308la u\u0308hendus vajab loogilisemat ja kestlikumat trajektoori, mis toetaks kohaliku bussimarsruudi toimimist. Juba praegu on na\u0308ha, et ta\u0308navavo\u0303rk Alliku ku\u0308las ei arvesta u\u0308histranspordi vajadustega. U\u0308hendustee a\u0308a\u0308res peab olema ka jalgtee, vo\u0303imalusel rattatee, sest jalaka\u0308ijad hakkavad muidu liikuma so\u0303iduteel. Na\u0308iteks Kaasiku teel on tekkimas palju uusi elamuid ja nende inimeste jaoks ei ole loogiline liikuda Kotka tee kaudu Harku poolt tulles.\n* Kotka la\u0308bipa\u0308a\u0308su juures on paras sasipundar, mis vajab lahtiharutamist ja lihtsustamist. Ja\u0308llegi nn kogujatee nihutamisega saab palju parema lahenduse.\n* Ko\u0303ik bussipeatuste taskud on praegu projekteeritud vastakuti, see on va\u0308ga ohtlik ja vastuolus ka projekteerimisnormidega. Peatused peavad olema alati nihutatud, et ei tekiks kiusatust u\u0308letada teed bussi eest. Iga peatuse lahendust peaks vaatama eraldi. Bussipeatusi on ka liiga palju, mis teeb vo\u0303imaliku bussiliini aeglaseks.\n* Alliku ku\u0308la va\u0308ljapa\u0308a\u0308s Paldiski maantee suunas vajab selgitamist."}, {"text_idx": "#000014", "text": "Ettepanek on rajada I etapis inimestele ja jalgratastele eraldi sild."}, {"text_idx": "#000015", "text": "Jalaka\u0308ijad ja jalgratturid vajavad ohutut ja turvalist liikumist ida la\u0308a\u0308ne kui po\u0303hja lo\u0303una suunal. JUTA Laagri mo\u0308o\u0308daso\u0303it on juba lo\u0303iganud katki ida la\u0308a\u0308ne suunalise kogukonna liikuvuse. Kui Alliku ja Koidu ku\u0308lad on u\u0308hendatud la\u0308a\u0308ne poolt u\u0308le Pa\u0308a\u0308sku\u0308la jo\u0303e sildadega, siis Alliku ku\u0308last puuduvad head, turvalised ja ja\u0308tkusuutlikud u\u0308hendused Laagri alevikuga. On u\u0308ks mitte jalgratturite so\u0303bralik tunnel, mille Laagri kooli Mo\u0308ldre maja poolne po\u0308o\u0308re tunnelisse on lahendatud 90\u00b0 nurgaga."}, {"text_idx": "#000016", "text": "Ko\u0303ik Alliku ku\u0308la po\u0303hja pool elavad ta\u0308iskasvanud kui ka lapsed aga ei kasuta seda kooli la\u0308hedast tunnelit. Nii toimubki suurem osa jalaka\u0308ijate ja ratturite so\u0303idutee u\u0308letusest riigitee reguleerimata u\u0308leka\u0308iguga kohtades nii Veskimo\u0308lde Kodukeskuse vo\u0303i JUTA ja Intsistuudi tee ringristmiku juures. Arvestades, et ehitustegevus on planeeritud etappidena ja I etapis ei realiseerita Laagri eritasandilist so\u0303lme. Ja\u0308a\u0308b alles JUTA ja Intsistuudi tee ringristmik reguleerimata u\u0308leka\u0308iguga ning inimesed ja\u0308tkavad selle kasutamist."}, {"text_idx": "#000017", "text": "PK 83+00 projekteeritud Laagri kergliikluse tunnel, mis on mo\u0303eldud u\u0308hendama kahel poole teed olevaid elamualasid ja u\u0308hendama olemasolevate jalgratta ja jalgteedega, ei ole ja\u0308tkusuutlik lahendus, vaid su\u0308vendab juba loodud probleemi. Jah, keskuse poolt on sisseso\u0303it tunnelisse veidi enam jalgrattureid arvestav, aga siiski on nimetatud lo\u0303igus kaks 90\u00b0 nurgaga po\u0308o\u0308ret. Teisalt aga sattuvad inimesed \u201c tehis saarele\u201d. Veskimo\u0308lde Kodukeskus ja ehitatav Mo\u0308ldre Elamuskeskus on JUTA ja Instituudi tee vahelisele maa-alal. Inimestel tuleb u\u0308letada ka Instituudi so\u0303idutee saamaks Laagri alevikku vo\u0303i ka Pa\u0308a\u0308sku\u0308lla."}, {"text_idx": "#000018", "text": "Veskimo\u0308ldre kant on keskmeks, mis u\u0308hendab nii po\u0303hja lo\u0303una kui ka ida la\u0308a\u0308ne liikumis koridorid kokku. Samuti tuleb Vanama\u0308nniku ala Saueaugu tee ja Kotka tee suunal kindlasti u\u0308hendada turvalise jalgratta ja jalaka\u0308ija ligipa\u0308a\u0308suga Laagri aleviku suunal."}, {"text_idx": "#000019", "text": "* Laagri kergliiklus tunneli rajamine ta\u0308hendab olemasoleva tee profiili ko\u0303rguse to\u0303stmist va\u0308hemat 1m. See omakorda aga ta\u0308hendab suuremat mu\u0308rareostust la\u0308hedal elavatele elanikele."}, {"text_idx": "#000020", "text": "* Teisalt on vaja inimestel lisaks JUTA-le saada u\u0308le ka Instituudi so\u0303iduteest. Mo\u0303lemal pool nimetatud ala on ehitatud inimeste ja jalgratturitele teed. Ko\u0303ik need teelo\u0303igud on mo\u0303istlik viia kokku u\u0308le u\u0308hise silla Instituudi ja JUTA so\u0303idutee kohalt."}, {"text_idx": "#000021", "text": "* Samuti ei ole turvaline lahendus suunata jalaka\u0308ijad koos ratturitega Laagri eritasandilisele so\u0303lmele, mida on planeeritud ehitada ja\u0308rgmises etapis."}, {"text_idx": "#000022", "text": "* Ida suunal toetab silla lahendust Tuulemurru ta\u0308nava looduslik kalle Pilliroo ta\u0308navast alates. Ko\u0303nnitee on hiljuti ehitatud u\u0308hendamaks liikuvust Mo\u0308ldre tee ja Pa\u0308a\u0308sku\u0308la suunal. Teisel pool JUTA lo\u0303iku on samas sirgjoones \u201cnimetu\u201d kergliiklustee. Lumekannikese? Mis omakorda viib u\u0308le Pa\u0308a\u0308sku\u0308la jo\u0303e ehitatud sillani ja tagab ida la\u0308a\u0308ne suunalise liikumise."}, {"text_idx": "#000023", "text": "* Laagri eritasandilises so\u0303lmes kulgeb JUTA lo\u0303ik silla alt ja kohalik liiklus on suunatud selle kohale. Projekteeritud so\u0303idutee profiil antud lo\u0303igus on hinnangulisel ja\u0308llegi 1m madalam. Arvestades planeeritud lahendusega kus Laagri viadukt sellina realiseeritakse ja transiitliiklus viiakse su\u0308vendisse, on igati loogiline hoida so\u0303iduteed kogu lo\u0303igus kas olemas oleval ko\u0303rgusel vo\u0303i ka madalamal. Samuti Mo\u0308ldre koolihoone juures oleks saanud kasutada sarnast lahendust silla ehitamisel u\u0308le so\u0303idutee. Nii oleks a\u0308ra ja\u0308a\u0308nud ko\u0303rge ja mahuka 5m ko\u0303rguse mu\u0308ravalli ehitus Koruserva kinnistul."}, {"text_idx": "#000024", "text": "U\u0308heks suureks probleemiks on projekti la\u0308htetingimustes tee ka\u0308sitlemine maanteena, mitte linnata\u0308navana. Kahjuks ei ole meil Eestis selliseid u\u0308htseid projekteerimisnorme, mis ka\u0308sitleks teedevo\u0303rku tervikuna ja arvestaks tee parameetrite ma\u0308a\u0308ramisel funktsiooni ja keskkonnaga, mitte omandiga (kov vs riik). Ko\u0303igi Transpordiameti poolt arendatavate teede puhul la\u0308htutakse Maanteede projekteerimisnormidest ( mis aga ignoreerivad konteksti. Sobilikum oleks rakendada standardit Linnata\u0308navad, Juuliku-Tabasalu teed ka\u0308sitleda linna po\u0303hita\u0308navana, mille projektkiirus 70km/h."}]